pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางเตือน!! อย่าหลงเชื่อบุคคลแอบอ้างรับดำเนินการติดต่อสถานทูตฯ เพื่ออำนวยความสะดวกในการจัดทำวีซ่าและเที่ยวบินพิเศษเข้าประเทศไทย โดยรับผิดชอบค่าใช้จ่ายไม่น้อยกว่า 100,000 US
วันพฤหัสบดีที่ 16 กรกฎาคม 2563
กรมบัญชีกลางเตือน!! อย่าหลงเชื่อบุคคลแอบอ้างรับดําเนินการติดต่อสถานทูตฯ เพื่ออํานวยความสะดวกในการจัดทําวีซ่าและเที่ยวบินพิเศษเข้าประเทศไทย โดยรับผิดชอบค่าใช้จ่ายไม่น้อยกว่า 100,000 US
ตามที่มีแชร์จดหมายที่มีข้อความภาษาอังกฤษถึงสถานเอกอัครราชทูต ณ กรุงอาบูดาบี (สหรัฐอาหรับเอมิเรตส์) (Royal Thai Embassy-Abu Dhabi (UAE)) ขอรับการสนับสนุนให้อํานวยความสะดวกในการจัดทําวีซ่ากรณีเร่งด่วนและเที่ยวบินพิเศษจากสหรัฐอาหรับเอมิเรตส์มายังกรุงเทพฯ
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแชร์จดหมายที่มีข้อความภาษาอังกฤษถึงสถานเอกอัครราชทูต ณ กรุงอาบูดาบี (สหรัฐอาหรับเอมิเรตส์) (Royal Thai Embassy-Abu Dhabi (UAE)) ขอรับการสนับสนุนให้อํานวยความสะดวกในการจัดทําวีซ่ากรณีเร่งด่วนและเที่ยวบินพิเศษจากสหรัฐอาหรับเอมิเรตส์มายังกรุงเทพฯ ให้กับผู้ที่จะเข้าร่วมจัดประชุมนักลงทุนและโครงการพัฒนาที่อยู่อาศัยและการแพทย์ของรัฐ โดยมีพฤติการณ์แอบอ้างเป็นเจ้าหน้าที่กระทรวงการคลังรับจัดการเรื่องการประกันสุขภาพที่ครอบคลุมค่าใช้จ่ายในการรักษาพยาบาลทั้งหมด รวมถึง COVID-19 และการกักตัวที่บ้าน (Home Quarantine) อีก 14 วัน เป็นจํานวนเงินไม่น้อยกว่า 100,000 USD โดยมีการใช้ตราสัญลักษณ์ของกรมบัญชีกลางรูปแบบเก่าประทับอยู่ที่จุดลงลายมือชื่อผู้ส่งหนังสือ นั้น
กรมบัญชีกลางได้ตรวจสอบข้อมูลแล้ว พบว่า บุคคลดังกล่าวไม่ใช่บุคลากรของกระทรวงการคลัง ประกอบกับกระทรวงการคลังและกรมบัญชีกลางไม่เคยมีการรับดําเนินการติดต่อสถานทูตหรือประสานงานเพื่ออํานวยความสะดวกในการจัดทําวีซ่าและเที่ยวบินพิเศษแต่อย่างใด และขอยืนยันว่า กรมบัญชีกลางให้ความสําคัญกับการปฏิบัติตามมาตรการทางด้านสาธารณสุขอย่างเคร่งครัด โดยคํานึงถึงสุขภาพของประชาชน จึงขอเตือนหน่วยงานต่างๆ และประชาชนอย่าหลงเชื่อโดยเด็ดขาด หากมีข้อสงสัยสามารถสอบถามข้อมูลเพิ่มเติมได้ที่ Call Center กรมบัญชีกลาง 0 2270 6400 ในวันและเวลาราชการ
รัฐบาลไทย-ข่าวทำเนียบรัฐบาล-ก.ยุติธรรม ประกาศเจตจำนงการบริหารงานด้วยความสุจริต
วันจันทร์ที่ 30 มกราคม 2560
ก.ยุติธรรม ประกาศเจตจํานงการบริหารงานด้วยความสุจริต
นายชาญเชาวน์ ไชยานุกิจ ปลัดกระทรวงยุติธรรม เป็นประธานในพิธีประกาศเจตจํานงการบริหารงานด้วยความสุจริต ของสํานักงานปลัดกระทรวงยุติธรรม
เมื่อวันจันทร์ที่ ๓๐ มกราคม ๒๕๖๐ เวลา ๐๙.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานในพิธีประกาศเจตจํานงการบริหารงานด้วยความสุจริต ของสํานักงานปลัดกระทรวงยุติธรรม
เพื่อเป็นการแสดงเจตจํานงและนโยบายของผู้บริหารในการบริหารงานด้วยความซื่อสัตย์สุจริต มีคุณธรรม
และเกิดความโปร่งใสภายในหน่วยงาน ซึ่งเป็นไปตามประกาศสํานักงานปลัดกระทรวงยุติธรรม
เรื่อง “นโยบายเกี่ยวกับการส่งเสริมคุณธรรม ความโปร่งใสและตรวจสอบได้ ของสํานักงานปลัดกระทรวงยุติธรรม พ.ศ.๒๕๖๐”
เพื่อให้เป็นมาตรการป้องกันการทุจริตในเชิงรุก และก่อให้เกิดประสิทธิภาพในการดําเนินงานด้านต่างๆ
โดยมี นายธวัชชัย ไทยเขียว รองปลัดกระทรวงยุติธรรม
นายวิทยา สุริยะวงค์ รองปลัดกระทรวงยุติธรรม
และนางกรรณิการ์ แสงทอง รองปลัดกระทรวงยุติธรรม
พร้อมด้วยผู้อํานวยการสํานัก/กอง ข้าราชการ และเจ้าหน้าที่ในสังกัดสํานักงานปลัดกระทรวงยุติธรรม เข้าร่วมฯ
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-แผนพัฒนาระบบโลจิสติกส์ไทย สู่การเป็นศูนย์กลางอาเซียน
วันพฤหัสบดีที่ 12 ตุลาคม 2560
แผนพัฒนาระบบโลจิสติกส์ไทย สู่การเป็นศูนย์กลางอาเซียน
โลจิสติกส์ เป็นระบบขั้นตอนสําคัญในการพัฒนาเศรษฐกิจการค้า การวางโครงสร้างระบบโลจิสติกส์ได้อย่างเข้มแข็ง จะช่วยให้ระบบเศรษฐกิจเติบโตได้อย่างมั่นคงแข็งแรง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลวางแผนยุทธศาสตร์การพัฒนาระบบโลจิสติกส์ของประเทศไทย พ.ศ. 2560 – 2564 ประกอบด้วย 1) การนําเทคโนโลยีไปช่วยเพิ่มมาตรฐานการจัดเก็บและขนส่ง เพื่อลดการสูญเสีย ลดต้นทุน และผู้บริโภคสามารถตรวจสอบที่มาของผลิตภัณฑ์ย้อนกลับได้ 2) การพัฒนาโครงสร้างพื้นฐานและสิ่งอํานวยความสะดวก เช่น ระบบขนส่งต่อเนื่องทั้งทางบก ราง น้ํา อากาศ ตั้งหน่วยงานกลางเชื่อมโยงข้อมูลภาครัฐและเอกชนเพื่อลดขั้นตอนในการนําเข้าส่งออกตามแนวชายแดน และ 3) พัฒนาบุคลากรที่มีความเชี่ยวชาญ พัฒนางานวิจัยนวัตกรรมและการถ่ายทอดเทคโนโลยี ทั้งนี้ รัฐบาลตั้งเป้ายกระดับระบบโลจิสติกส์ของประเทศ มุ่งสู่การเป็นศูนย์กลางทางการค้า การบริการ และการลงทุนในภูมิภาคอาเซียน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเปิดวอร์รูม เฝ้าระวังการใช้จ่ายงบประมาณ พรก. กู้เงินฯ ให้ประชาชนแจ้งเบาะแส รับร้องเรียน พร้อมตรวจสอบ
วันจันทร์ที่ 22 มิถุนายน 2563
รัฐบาลเปิดวอร์รูม เฝ้าระวังการใช้จ่ายงบประมาณ พรก. กู้เงินฯ ให้ประชาชนแจ้งเบาะแส รับร้องเรียน พร้อมตรวจสอบ
รัฐบาลเปิดวอร์รูม เฝ้าระวังการใช้จ่ายงบประมาณ พรก. กู้เงินฯ ให้ประชาชนแจ้งเบาะแส รับร้องเรียน พร้อมตรวจสอบ
วันนี้ (22 มิ.ย.63) เวลา 09.30 น. ณ ห้องประชุมคณะรัฐมนตรี ชั้น 2 อาคารสํานักเลขาธิการคณะรัฐมนตรี ทําเนียบรัฐบาล นาย วิษณุ เครืองาม รองนายกรัฐมนตรี เป็นประธานการประชุมคณะกรรมการอํานวยการต่อต้านทุจริตแห่งชาติ ครั้งที่ 1/2563 โดยมีหน่วยงานที่เกี่ยวข้องเข้าร่วมประชุม สรุปสาระสําคัญ ดังนี้
ที่ประชุมรับทราบมติคณะรัฐมนตรี เรื่อง กลไกเฝ้าระวังการใช้จ่ายงบประมาณตามพระราชกําหนดให้อํานาจกระทรวงการคลังกู้เงินเพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 เมื่อวันที่ 16 มิ.ย. 63 ในโอกาสนี้ สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) จึงได้รายงานผลการดําเนินงานของศูนย์ปฏิบัติการเฝ้าระวังการใช้จ่ายงบประมาณ พรก. กู้เงินฯ 400,000 ล้านบาท โดยศูนย์อํานวยการต่อต้านการทุจริตแห่งชาติ (ศอตช.) พร้อมเสนอกลไก 4 ด้านในการดําเนินงาน ประกอบไปด้วย การเฝ้าระวังและแจ้งเบาะแส การป้องกันและลดโอกาสการทุจริต การตรวจสอบข้อเท็จจริง และ การดําเนินมาตรการทางปกครอง วินัย อาญา ทั้งนี้ ประชาชนสามารถแจ้งเบาะแสร้องเรียน รวมถึงตรวจสอบโครงการการใช้จ่าย พรก. กู้เงินฯ ได้ทาง www.pacc.go.th หรือสายด่วน 1206 เพื่อสร้างความโปร่งใส และความเชื่อมั่นให้แก่ประชาชน
นอกจากนี้ ที่ประชุมยังมีมติเห็นชอบการเพิ่มองค์ประกอบคณะกรรมการอํานวยการต่อต้านการทุจริตแห่งชาติ โดยเพิ่มปลัดสํานักนายกรัฐมนตรี และเลขาธิการกองอํานวยการรักษาความมั่นคงภายในราชอาณาจักร เพื่อเพิ่มประสิทธิภาพในการบูรณาการแก้ไขปัญหาความเดือดร้อนของประชาชน รวมถึงที่ประชุมมีมติเห็นชอบแต่งตั้งคณะอนุกรรมการ 4 คณะ ได้แก่ คณะอนุกรรมการป้องกันการทุจริตประพฤติมิชอบ คณะอนุกรรมการสนับสนุนและติดตามการดําเนินตามยุทธศาสตร์ชาติ คณะอนุกรรมการขับเคลื่อนและปราบปรามการทุจริตประพฤติมิชอบ และ คณะอนุกรรมการเสริมสร้างการรับรู้และการมีส่วนร่วม เพื่อเน้นการส่งเสริมให้หน่วยงานรัฐเผยแพร่ข้อมูลการดําเนินงานใช้จ่ายงบประมาณแก่ประชาชน ลดการทุจริต สนับสนุนการทํางานร่วมกันของภาครัฐและภาคประชาสังคม
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การดื่มน้ำร้อน, น้ำขิง และพริก ช่วยป้องกันไวรัสโควิด-19 ได้หรือไม่ ??
วันพุธที่ 19 สิงหาคม 2563
การดื่มน้ําร้อน, น้ําขิง และพริก ช่วยป้องกันไวรัสโควิด-19 ได้หรือไม่ ??
น้ําร้อน, น้ําขิง และพริก ป้องกันไวรัสโควิด-19 ได้หรือไม่ ??
Q : การดื่มน้ําร้อน, น้ําขิง และพริก ช่วยป้องกันไวรัสโควิด-19 ได้หรือไม่ ??
A : การดื่มน้ําร้อนไม่ได้ป้องกันโควิด-19 แต่การดื่มน้ํามีประโยชน์ต่อร่างกายและควรเป็นน้ําสะอาด ส่วนขิงกับพริกยังไม่มีผลการวิจัยว่าสามารถป้องกันโควิด-19 ได้แต่อย่างใด
รัฐบาลไทย-ข่าวทำเนียบรัฐบาล-รมว.สธ. นำชาวสาธารณสุขถวายสักการะ กรมพระยาชัยนาทนเรนทร เนื่องในวันสถาปนากระทรวง และครบรอบ 100 ปี การสาธารณสุขไทย พร้อมก้าวสู่ศตวรรษที่ 2
วันอังคารที่ 27 พฤศจิกายน 2561
รมว.สธ. นําชาวสาธารณสุขถวายสักการะ กรมพระยาชัยนาทนเรนทร เนื่องในวันสถาปนากระทรวง และครบรอบ 100 ปี การสาธารณสุขไทย พร้อมก้าวสู่ศตวรรษที่ 2
เช้าวันนี้ (27 พฤศจิกายน 2561) ณ บริเวณลานพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร กระทรวงสาธารณสุข ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนพ.สุขุม กาญจนพิมาย ปลัดกระทรวงสาธารณสุข
เช้าวันนี้ (27พฤศจิกายน 2561) ณ บริเวณลานพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร กระทรวงสาธารณสุข ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนพ.สุขุม กาญจนพิมาย ปลัดกระทรวงสาธารณสุข คณะผู้บริหาร ข้าราชการ เจ้าหน้าที่สาธารณสุข และผู้แทนหน่วยงาน สมาคม องค์กรต่าง ๆ ร่วมพิธีวางพานพุ่มถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร และกล่าวสดุดี เนื่องในวันคล้ายวันสถาปนากระทรวงสาธารณสุข และประกอบพิธีสงฆ์อุทิศส่วนกุศลให้อดีตข้าราชการ เจ้าหน้าที่กระทรวงสาธารณสุขที่ล่วงลับ
ศ.คลินิก เกียรติคุณ นพ.ปิยะสกลกล่าวว่า การสาธารณสุขไทยได้รับสถาปนาครั้งแรกด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ทรงประกาศตั้งกรมสาธารณสุข เมื่อวันที่ 27 พฤศจิกายน 2461 และทรงแต่งตั้งพระเจ้าน้องยาเธอกรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบําเพ็ญพระกรณียกิจ เพื่อให้การแพทย์การสาธารณสุขเจริญก้าวหน้าทัดเทียมนานาอารยะประเทศมาโดยตลอด ทําให้การสาธารณสุขของไทยพัฒนาอย่างต่อเนื่อง ยกฐานะเป็นกระทรวงสาธารณสุขเมื่อวันที่10มีนาคม พ.ศ.2485และวันที่18สิงหาคม พ.ศ. 2509คณะรัฐมนตรีได้อนุมัติให้วันที่27พฤศจิกายนของทุกปี เป็นวันคล้ายวันสถาปนากระทรวงสาธารณสุข โดยในปีนี้กระทรวงสาธารณสุขมีอายุครบ76ปี และครบ100ปีของการสาธารณสุขไทย หลังจากสถาปนาครั้งแรกตั้งแต่ พ.ศ.2461เป็นต้นมา
ต่อมากระทรวงสาธารณสุขได้ย้ายที่ทําการใหม่ ได้อัญเชิญพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทรมาประดิษฐาน ณ หน้าอาคารสํานักงานปลัดกระทรวงสาธารณสุข เมื่อวันที่ 12 กันยายน พ.ศ. 2537 และเมื่อวันที่10มีนาคมพ.ศ.2540กระทรวงสาธารณสุข ได้รับพระมหากรุณาธิคุณอย่างหาที่สุดมิได้ ในวโรกาสที่พระบาทสมเด็จพระปรมินทรมหาภูมิพลอดุยเดชบรมนาถบพิตร เสด็จพระราชดําเนินเป็นองค์ประธาน ในพิธีเปิดที่ทําการแห่งใหม่ กระทรวงสาธารณสุข ณ เมืองนนทบุรี
100 ปีที่ผ่านมาระบบสาธารณสุขไทยมีพัฒนาการอย่างต่อเนื่อง ภายใต้การเปลี่ยนแปลงด้านสังคม เศรษฐกิจ การเมือง ปัญหาสุขภาพใหม่ๆ โรคอุบัติใหม่ อุบัติซ้ํา ภัยพิบัติ ล้วนแต่เป็นความท้าทายที่ต้องเผชิญในการก้าวสู่ศตวรรษที่ 2 ของการสธารณสุขไทย วาระครบรอบ 100 ปีการสาธารณสุข 27 พฤศจิกายน พ.ศ.2561 นับเป็นโอกาสที่ดีสําหรับการทบทวนประวัติศาสตร์และนําบทเรียนจากอดีตมาใช้เพื่อให้การก้าวสู่ศตวรรษที่ 2 ของการสาธารณสุขไทย เป็นศตวรรษแห่งการสร้างสรรค์เพื่อสุขภาพของประชาชนไทยอย่างแท้จริง
รัฐบาลไทย-ข่าวทำเนียบรัฐบาล-ดร.สาธิต เปิดเครื่องฉายรังสี รพ.มะเร็งสุราษฎร์ธานี แม่นยำสูง ผลข้างเคียงน้อย
วันอาทิตย์ที่ 17 พฤศจิกายน 2562
ดร.สาธิต เปิดเครื่องฉายรังสี รพ.มะเร็งสุราษฎร์ธานี แม่นยําสูง ผลข้างเคียงน้อย
รัฐมนตรีช่วยว่าการกระทรวงสาธารณสุข เปิดเครื่องฉายรังสีแปรความเข้มข้นเชิงปริมาตร พร้อมระบบนําวิถี โรงพยาบาลมะเร็งสุราษฎร์ธานี รองรับผู้ป่วยรายใหม่ปีละกว่า 1,200 ราย มีความแม่นยําสูง  ลดระยะเวลาฉายรังสี ลดผลข้างเคียง เพิ่มคุณภาพชีวิตของผู้ป่วย
รัฐมนตรีช่วยว่าการกระทรวงสาธารณสุข เปิดเครื่องฉายรังสีแปรความเข้มข้นเชิงปริมาตร พร้อมระบบนําวิถี โรงพยาบาลมะเร็งสุราษฎร์ธานี รองรับผู้ป่วยรายใหม่ปีละกว่า 1,200 ราย มีความแม่นยําสูง ลดระยะเวลาฉายรังสี ลดผลข้างเคียง เพิ่มคุณภาพชีวิตของผู้ป่วย
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขพร้อมด้วย นายแพทย์วันชัย เหล่าเสถียรกิจ สาธารณสุขนิเทศก์เขตสุขภาพที่ 11 นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ ตรวจเยี่ยมโรงพยาบาลมะเร็งสุราษฎร์ธานี เปิดเครื่องฉายรังสีแปรความเข้มข้นเชิงปริมาตรพร้อมระบบนําวิถีและให้สัมภาษณ์ ว่า กรมการแพทย์ กระทรวงสาธารณสุข ได้เร่งรัดพัฒนาศักยภาพของการดูแลรักษาโรคมะเร็ง ให้ก้าวหน้าทันสมัยรองรับอุบัติการณ์และสถานการณ์ของโรค เกิดประโยชน์สูงสุดกับประชาชนผู้รับบริการ โดยในปีงบประมาณ 2562 โรงพยาบาลมะเร็งสุราษฎร์ธานีได้รับการจัดสรรงบจัดซื้อเครื่องฉายรังสีแบบแปรความเข้มเชิงปริมาตร พร้อมระบบภาพนําวิถี (mage Guided Radiation Therapy:VMAT ) สามารถตรวจสอบนําร่องก่อนการรักษาทําให้การฉายรังสีมีความถูกต้องแม่นยํามากยิ่งขึ้น รองรับผู้ป่วยมะเร็งในเขตภาคใต้ตอนบน 7 จังหวัด ประกอบด้วย สุราษฎร์ธานี ชุมพร ระนอง กระบี่ พังงา ภูเก็ต นครศรีธรรมราช ช่วยลดระยะเวลารอคอยรักษา ผู้ป่วยไม่ต้องเดินทางไปรักษานอกเขตบริการ
สําหรับเครื่องฉายรังสี VMAT นี้มีศักยภาพการฉายรังสีครอบคลุมทั้งเทคนิคการฉายรังสีแบบสองมิติ สามมิติ และแปรความเข้มเชิงปริมาตร ซึ่งเป็นเทคนิคที่ให้ประสิทธิผลการรักษาโรคมะเร็งด้วยรังสีที่ดีในปัจจุบัน โดยระบบการทํางานของเครื่องขณะฉายรังสีเครื่องจะหมุนอย่างต่อเนื่อง ขณะเดียวกันเครื่องกําบังลํารังสี
ก็จะปรับเปลี่ยนไปตามรูปร่างและความหนาบางของก้อนมะเร็ง ทําให้สามารถช่วงลดระยะเวลาในการฉายรังสีทําให้ผู้ป่วยไม่ต้องนอนบนเตียงฉายรังสีนาน จึงสามารถลดความผิดพลาดอันอาจเกิดจากการขยับตัวของผู้ป่วย ทําให้ฉายรังสีได้อย่างถูกต้องแม่นยํา อันจะส่งผลดีต่อประสิทธิผลของการรักษาผู้ป่วยมีโอกาสหายจากโรคมะเร็งสูง ลดความรุนแรงของผลข้างเคียงจากการรักษา และเพิ่มคุณภาพชีวิตของผู้ป่วย
ทั้งนี้ โรงพยาบาลมะเร็งสุราษฎร์ธานี เป็นโรงพยาบาลเฉพาะทางที่ดูแลรักษาผู้ป่วยโรคมะเร็งแบบครบวงจร มีการให้บริการด้านโรคมะเร็งทั้งการตรวจวินิจฉัยและการรักษามะเร็งครอบคลุมทั้งการผ่าตัด เคมีบําบัด รังสีรักษา การรักษาแบบประดับประคอง และการรักษาแบบผสมผสาน โดยเฉพาะรังสีรักษาเป็นหน่วยงานเดียวในภาคใต้ตอนบนที่ มีการบริการด้านรังสีรักษา เริ่มเปิดให้บริการด้านรังสีรักษากับผู้ป่วยในเขตบริการสุขภาพตั้งแต่ปี 2540 โดยในแต่ละปีพบผู้ป่วยรายใหม่เข้ารับการรักษา 4,847 ราย ในผู้ชายพบมะเร็งปอดสูงสุด รองลงมามะเร็งตับและถุงน้ําดี ส่วนผู้หญิงเป็นมะเร็งเต้านมมากสุด รองลงมามะเร็งปากมดลูก ส่วนงานรังสีรักษาในปี 2562 ให้บริการผู้ป่วยรายใหม่กว่า 1,200 ราย
********************************17พฤศจิกายน 2562
รัฐบาลไทย-ข่าวทำเนียบรัฐบาล-สธ.เผยผลสอบกรณีข้าราชการคุกคามทางเพศ
วันศุกร์ที่ 10 พฤศจิกายน 2560
สธ.เผยผลสอบกรณีข้าราชการคุกคามทางเพศ
กระทรวงสาธารณสุข เผยคณะกรรมการสอบสวน สรุปผลสอบวินัยร้ายแรงหัวหน้างานชายลวนลามลูกจ้างหญิง และผู้บังคับบัญชาชั้นต้น พบมีมูลตามข้อกล่าวหา ส่งผลการสอบสวนให้ ปลัดกระทรวงฯ พิจารณาเพื่อนําเสนอ อกพ.สป. พิจารณาโทษต่อไป
วันนี้ (10 พฤศจิกายน 2560) นายแพทย์พิศิษฐ์ ศรีประเสริฐ ผู้ตรวจราชการกระทรวงสาธารณสุข เขต 5 ในฐานะประธานคณะกรรมการสอบสวนวินัย กรณีผลสอบวินัยหัวหน้างานชายลวนลามลูกจ้างหญิง ให้สัมภาษณ์ ว่า ตามที่กระทรวงสาธารณสุขได้ตั้งคณะกรรมการสอบสวนทางวินัยหัวหน้างานชายและผู้บังคับบัญชาชั้นต้น คณะกรรมการได้สรุปผลการสอบสวนและรายงานให้ปลัดกระทรวงสาธารณสุข พิจารณาแล้วและได้รับมอบหมายจากปลัดกระทรวงสาธารณสุขให้สรุปผลให้ทราบดังนี้ กรณีที่ 1.กรณีผู้บังคับบัญชาชั้นต้น เจ้าตัวได้ลาออกจากราชการตั้งแต่วันที่ 1 ตุลาคม 2560 ก่อนที่คณะกรรมการฯ จะสรุปผล จึงต้องยุติการดําเนินการทางวินัย
2.กรณีหัวหน้างานชายที่ถูกกล่าวหาว่าลวนลามลูกจ้างหญิง ได้เชิญผู้เสียหายและผู้เกี่ยวข้องให้ข้อมูลในทุกประเด็นที่กล่าวหา ส่วนหัวหน้างานชายได้เชิญมาสอบสวน 2 ครั้งแต่เจ้าตัวไม่มา แต่ใช้วิธีการส่งเอกสารพร้อมหลักฐานทางไปรษณีย์และคณะกรรมการฯ ได้สรุปผลการพิจารณาว่ามีมูลตามข้อกล่าวหา
ซึ่งขั้นตอนต่อไป ปลัดกระทรวงสาธารณสุขจะต้องพิจารณาส่งผลสรุปให้ที่ประชุม อกพ.สป.เพื่อพิจารณาโทษต่อไป ทั้งนี้ คณะกรรมการฯใช้เวลาดําเนินการ 70 วัน โดยเริ่มประชุมครั้งแรกวันที่ 29 สิงหาคม 2559 เสร็จสิ้นวันที่ 10 พฤศจิกายน 2560 เป็นไปตามกฎ กพ.ว่าด้วยการดําเนินการทางวินัย พ.ศ.2556 ซึ่งได้กําหนดเวลาสอบสวนให้แล้วเสร็จภายใน 120 วันนับตั้งแต่คณะกรรมการสอบสวนได้ประชุมครั้งแรก
พฤศจิกายน 2/3 ****************************** 10 พฤศจิกายน 2560
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำข้าราชการร่วมทำกิจกรรมจิตอาสาเนื่องในวันพ่อแห่งชาติ
วันศุกร์ที่ 6 ธันวาคม 2562
รมว.กระทรวงดิจิทัลฯ นําข้าราชการร่วมทํากิจกรรมจิตอาสาเนื่องในวันพ่อแห่งชาติ
รมว.กระทรวงดิจิทัลฯ นําข้าราชการร่วมทํากิจกรรมจิตอาสาเนื่องในวันพ่อแห่งชาติ
วานนี้ (5 ธันวาคม 2562) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม พร้อมด้วยข้าราชการกระทรวงฯ ร่วมทํากิจกรรมจิตอาสาดูแลบํารุงรักษาต้นไม้รอบบริเวณท้องสนามหลวง เพื่อเป็นการร่วมเฉลิมพระเกียรติพระบาทสมเด็จพระเจ้าอยู่หัว และน้อมนําแนวพระราชดําริในการปลุกจิตสํานึกให้ประชาชนไทยรู้จักรักสมัคคี มีจิตสาธารณะ รวมทั้งเพื่อน้อมรําลึกในวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และในโอกาสวันพ่อแห่งชาติ 5 ธันวาคม 2562 ณ มณฑลพิธีท้องสนามหลวง
****************
รัฐบาลไทย-ข่าวทำเนียบรัฐบาล-ไทยกับ EJF พร้อมร่วมมือ เพื่อความยั่งยืนทางทะเลในทุกระดับ
วันอังคารที่ 8 ตุลาคม 2562
ไทยกับ EJF พร้อมร่วมมือ เพื่อความยั่งยืนทางทะเลในทุกระดับ
ไทยกับ EJF พร้อมร่วมมือ เพื่อความยั่งยืนทางทะเลในทุกระดับ
วันนี้ (8 ตุลาคม 2562) เวลา 10.00 น. ณ กระทรวงกลาโหม นายสตีฟ เทรนท์ (Mr. Steve Trent) ผู้อํานวยการบริหารมูลนิธิ Environmental Justice Foundation (EJF) เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี สรุปสาระสําคัญของการสนทนาดังนี้
รองนายกรัฐมนตรีกล่าวขอบคุณ EJF ที่ทํางานร่วมกับรัฐบาลอย่างใกล้ชิด ตลอด 4 ปี รัฐบาลได้ดําเนินการปฏิรูปการทําประมงอย่างครบวงจร โดยย้ําความมุ่งมั่นที่จะดําเนินการแก้ไขปัญหาประมง IUU อย่างต่อเนื่องเพื่อความยั่งยืนทางทะเลในทุกระดับ และนําพาประเทศไทยไปสู่การเป็นประเทศ IUU-Free ต่อไป
ผู้อํานวยการบริหารมูลนิธิ EJF ขอบคุณรองนายกรัฐมนตรีที่ให้การต้อนรับเป็นอย่างดี พร้อมชื่นชมความก้าวหน้าของไทยในการแก้ปัญหา IUU ภายใต้การนําของรองนายกรัฐมนตรี โดย EJF พร้อมร่วมมือกับรัฐบาลไทย ซึ่งความสําเร็จของไทยที่ผ่านมาถือเป็นแบบอย่างในการแก้ไขปัญหาประมง IUU ด้วยความร่วมมือร่วมใจของทุกฝ่าย
ทั้งสองฝ่ายเห็นพ้องถึงการแก้ไขปัญหา IUU ว่าจะต้องอาศัยความร่วมมือในทุกระดับ ทั้งในระดับโลกและระดับภูมิภาค ไทยในฐานะประธานอาเซียนในปีนี้ได้ผลักดันแนวคิดการจัดตั้ง ASEAN Network for Combatting IUU Fishing (ASEAN IUU Network) ในระหว่างการประชุมสุดยอดอาเซียน ครั้งที่ 34 เมื่อเดือนมิถุนายน 2562 ที่ผ่านมา ซึ่งผู้นําอาเซียนได้เห็นพ้องที่จะส่งเสริมความร่วมมือด้านการประมงที่ยั่งยืนในภูมิภาค และแก้ไขปัญหาการทําประมง IUU ร่วมกัน
ทั้งนี้ รองนายกรัฐมนตรีย้ําถึงความมุ่งมั่นของไทยในการปฏิรูปแรงงานในภาคประมง โดยยึดหลักมนุษยธรรมและความรับผิดชอบ โดยล่าสุด ไทยได้เข้าเป็นภาคีอนุสัญญา ILO ฉบับที่ 188 ว่าด้วยการทํางานในภาคประมงแล้วในช่วงต้นปีที่ผ่านมา ทําให้ไทยเป็นประเทศแรกในเอเชียที่เข้าเป็นภาคีอนุสัญญาดังกล่าว ในขณะเดียวกัน เมื่อเดือนพฤษภาคมที่ผ่านมา ไทยได้ออก พ.ร.บ. คุ้มครองแรงงานในงานประมง พ.ศ. 2562 ซึ่งมุ่งคุ้มครองสิทธิของแรงงานประมงและป้องกันการบังคับใช้แรงงาน เพื่อให้สอดคล้องและเป็นการอนุวัตอนุสัญญาดังกล่าวด้วย
ในตอนท้าย รองนายกรัฐมนตรีแสดงความขอบคุณ EJF ที่ได้เสนอแนะข้อมูลที่เป็นประโยชน์กับรัฐบาลตลอดมา พร้อมหวังว่า รัฐบาลไทยกับ EJF จะเพิ่มพูนความร่วมมือระหว่างกันอย่างสร้างสรรค์ต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 7 กรกฎาคม 2563
วันอังคารที่ 7 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 7 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 0 ราย ไม่มีผู้ป่วยกลับบ้านได้เพิ่ม ทําให้มีผู้ป่วยกลับบ้านสะสม 3,072 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 65 ราย หรือร้อยละ 2.03 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,195 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า ขณะนี้สถานการณ์การแพร่ระบาดของโรคโควิด 19 ทั่วโลกยังมีแนวโน้มมีผู้ติดเชื้อสูงขึ้นอย่างต่อเนื่อง มีผู้ติดเชื้อสะสม 11,739,171 ราย ประเทศที่มีผู้ติดเชื้อสูงสุด 3 อันดับแรก ได้แก่ สหรัฐอเมริกา บราซิล อินเดีย ตามลําดับ ส่วนประเทศเพื่อนบ้านยังคงพบผู้ติดเชื้อรายใหม่อยู่ นอกจากนี้ยังมีหลายประเทศที่มีการกลับมาระบาดของโรคติดเชื้อไวรัสโคโรนา 2019 ในระลอก 2 เช่น ญี่ปุ่น ออสเตรเลีย โครเอเชีย
สําหรับประเทศไทย การที่ไม่มีรายงานผู้ติดเชื้อรายใหม่ในประเทศต่อเนื่องเป็นวันที่ 43 และจํานวนผู้ติดเชื้อสะสมอยู่ในอันดับที่ 99 ของโลก มาจากความร่วมมือร่วมใจของประชาชนที่ช่วยกันป้องกันตัวเองจากโรคโควิด 19 ทั้งการสวมหน้ากากอนามัย/หน้ากากผ้า เว้นระยะห่าง ล้างมือบ่อยๆ อย่างไรก็ตาม โรคโควิด 19 อาจกลับมาระบาดระลอกใหม่ได้อีกครั้งหากคนไทยประมาท โดยผลสํารวจของสวนดุสิตโพล เมื่อวันที่ 1-4 กรกฎาคม 2563 จากกลุ่มตัวอย่างจํานวน 1,109 คน พบว่า หลังผ่อนคลายมาตรการประชาชนมีความวิตกกังวลเกี่ยวกับโรคโควิด 19 ลดลง ถึงร้อยละ 52.93 กังวลเหมือนเดิมร้อยละ 29.94 ไม่กังวลเลยร้อยละ 12.44 และกังวลมากขึ้นร้อยละ 4.69
กระทรวงสาธารณสุขยังขอความร่วมมือห้างร้าน/ผู้ประกอบการ ยังคงต้องเคร่งครัดมาตรการป้องกันการแพร่ระบาดของเชื้อ เช่น ทําความสะอาดสถานที่ พื้นผิวที่มีผู้สัมผัสบ่อย จัดพื้นที่ลดความแออัด จัดจุดคัดกรองอุณหภูมิร่างกาย จุดบริการล้างมือ มีระบบระบายอากาศถ่ายเท ส่วนประชาชน ขอให้สวมหน้ากากอนามัยทุกครั้งที่ออกจากบ้าน ร่วมกับการเว้นระยะห่างระหว่างผู้อื่น ล้างมือบ่อยๆ งดการนํามือมาสัมผัสใบหน้า ตา จมูก ปาก เลี่ยงการไปสถานที่แออัดคนรวมอยู่มาก และลงทะเบียน เข้า-ออก พร้อมประเมินกิจการ/สถานที่ ในแพลตฟอร์มและแอปพลิเคชัน “ไทยชนะ” ทุกครั้งที่เข้าใช้บริการในสถานที่ต่างๆ หากพบผู้ติดเชื้อกรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรคต่อไป โรคโควิด 19 จะกลับมาอีกหรือไม่ขึ้นอยู่กับความร่วมมือร่วมใจของคนไทยทุกคน
********************************* 7 กรกฎาคม 2563
รัฐบาลไทย-ข่าวทำเนียบรัฐบาล-ถกร่างแผนยุทธศาสตร์คุ้มครองแรงงานนอกระบบ
วันพุธที่ 23 พฤษภาคม 2561
ถกร่างแผนยุทธศาสตร์คุ้มครองแรงงานนอกระบบ
ก.แรงงาน 21 พ.ค.-กรมสวัสดิการฯ ระดมความเห็นร่างแผนยุทธศาสตร์คุ้มครองแรงงานนอกระบบ พ.ศ....ครั้งที่ 3 พบเป็นกลุ่มขับเคลื่อนระบบเศรษฐกิจสําคัญของประเทศ มีมากถึง 20.80 ล้านคน ขณะที่ร่างฯ คาดแล้วเสร็จและนํามาบังคับใช้ได้ภายในปีนี้
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.)กระทรวงแรงงาน กล่าวหลังเป็นประธานเปิดการประชุมเพื่อรับฟังความคิดเห็นต่อร่างแผนยุทธศาสตร์คุ้มครองแรงงานนอกระบบ พ.ศ.2561-2565 ว่า แรงงานนอกระบบเป็นกําลังสําคัญในการขับเคลื่อนระบบเศรษฐกิจและสังคมของประเทศ มีมากถึง 20.80 ล้านคน หรือร้อยละ55.20 ของผู้มีงานทําทั้งหมด รัฐบาลจึงให้ความสําคัญและกําหนดให้การดูแลคุ้มครองแรงงานนอกระบบเป็นวาระแห่งชาติ หวังมุ่งยกระดับคุณภาพชีวิตแรงงานนอกระบบ ลดความเลื่อมล้ํา สร้างรายได้ และความเข้มแข็งทางเศรษฐกิจ
นายทศพล กล่าวต่อว่า กรมสวัสดิการและคุ้มครองแรงงาน ภายใต้การบริหารงานของ พล.ต.อ.อดุลย์ แสงสิงแก้ว รมว.แรงงาน จึงจัดทําร่างแผนยุทธศาสตร์คุ้มครองแรงงานนอกระบบ พ.ศ.2561-2565 นี้ขึ้น เพื่อใช้ให้เป็นกรอบและทิศทางในการดําเนินการดูแลแรงงานนอกระบบให้มีความชัดเจน บรรลุเป้าหมายได้อย่างตรงจุด เพื่อยกระดับและพัฒนาคุณภาพชีวิตของแรงงานนอกระบบให้เกิดเป็นรูปธรรมในทุกด้าน ทุกมิติ ทั้งทางสังคม วัฒนธรรม เศษฐกิจและสุขภาพที่ต้องเข้าถึงการบริการอย่างมีคุณภาพไม่ต่างจากแรงงานในระบบ
สําหรับวันนี้เป็นการหารือเพื่อระดมความคิดเห็นจากภาคีเครือข่ายต่อร่างแผนยุทธศาสตร์ฯ ซึ่งครั้งนี้เป็นการหารือครั้งที่ 3 เพื่อให้เกิดความสมบูรณ์ครบถ้วนของข้อมูลและข้อเสนอแนะเกี่ยวกับร่างยุทธศาสตร์ฯ มีผู้เข้าร่วมประชุมกว่า 150 คน ประกอบด้วย คณะทํางานจัดทําแผนยุทธศาสตร์ฯคณะกรรมการการคุ้มครองการรับงานไปทําที่บ้าน หน่วยงานภาครัฐ เอกชน นักวิชาการ ผู้แทนนายจ้าง และผู้แทนแรงงานนอกระบบ
สําหรับร่างแผนยุทธศาสตร์คุ้มครองแรงงานนอกระบบ พ.ศ.2561-2565 มีประเด็นยุทธศาสตร์ที่สําคัญอยู่ 3 ประเด็น คือการพัฒนากลไกการบริหารจัดการแรงงานนอกระบบ การเสริมสร้างความเข้มแข็งแก่เครือข่ายแรงงานนอกระบบพัฒนาองค์กรและบุคลากรให้มีสมรรถนะสูงสู่ไทยแลนด์ 4.0 ซึ่งคาดว่าร่างแผนยุทธศาสตร์ฯนี้ จะเสร็จและนํามาบังคับใช้ได้ภายในปี 2561
นอกจากการหารือร่วมกันแล้ว ในที่ประชุมยังมีการเสวนาเรื่อง "การบริหารจัดการแรงงานนอกระบบสู่การเพิ่มขีดความสามารถในการแข่งขันทางเศรษฐกิจของประเทศไทยอย่างมั่นคง มั่งคั่ง ยั่งยืน" จากนักวิชาการและผู้เชี่ยวชาญที่มาร่วมแลกเปลี่ยนความรู้ แนวความคิดในการดูแลแรงงานนอกระบบด้วย